Id-Deċiżjoni tal-Kummissjoni
tad-19 ta' Mejju 1994
li tistabbilixxi l-kriterji għal ittestjar ta' tjur għat-tkabbir għan-Newcastle disease, fl-applikazzjoni ta' l-Arikolu 12 (2) tad-Direttiva tal-Kunsill (90/539/KEE)
(Test b'relevanza għaż-ŻEE)
(94/327/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea
Wara li kkunsidrat id-Direttiva tal-Kunsill 90/593/KEE tal-15 ta' Ottubru 1990, dwar il-kondizzjonijiet ta' saħħa ta' annimali li tirregola l-kummerċ intra-komunitarju fi, u importazzjoni minn pajjiżi terzi ta', tjur u bajd li jfaqqsu [1] kif l-aħħar emendata bid-Direttiva tal-Kunsill 93/120/KE [2], u partikolarment l-Artikolu 12(2) tagħha,
Billi l-metodoloġiji, għat-twettiq ta' testijiet seroloġiċi għan-Newcastle disease trid tinkludi dettalji, tal-proċeduri ta' teħid ta' kampjuni, il-proċedura użata għat-twettieq tat-testijiet u l-interpretazzjoni tar-riżultati tat-testijiet
Billi l-miżuri provvduti għalihom f'din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI
Artikolu 1
It-testijiet seroloġiċi għall-iskoperta ta' anti-bodies tan-Newcastle disease msemmija fit-tieni inċiż ta' l-Artikolu 12(2) tad-Direttiva 90/539/KEE, iridu jkunu konformi mal-ħtiġijiet ta' l-Anness.
Artikolu 2
Din id-deċiżjoni għandha tidħol fis-seħħ fl-1 ta' Jannar 1995.
Artikolu 3
Din id-deċiżjoni hija ndirizzata lill-Istati Membri.
Magħmul fi Brussel, tad-19 ta' Mejju 1994